മാഞ്ചസ്റ്റര് ടെസ്റ്റ് വേണ്ടെന്ന് വെച്ചത് ദൗര്ഭാഗ്യകരമെന്ന് വിരാട് കോലി മാഞ്ചസ്റ്റര് ടെസ്റ്റ് ആരംഭിക്കാന് രണ്ട് മണിക്കൂര് മാത്രം അവശേഷിക്കെ റദ്ദാക്കപ്പെട്ടതിനെ തുടര്ന്ന് വിവാദത്തിലായ ഇന്ത്യന് ടീം നായകന് വിരാട് കോഹ്ലി വിശദീരണവുമായി രംഗത്ത്ത്. ദൗര്ഭാഗ്യകരം എന്നാണ് കോലി മാഞ്ചസ്റ്റര് ടെസ്റ്റ് റദ്ദാക്കിയ സംഭവത്തെ കുറിച്ച് പറഞ്ഞത്. പരമ്ബര നേരത്തെ അവസാനിപ്പിക്കേണ്ടി വന്നതിനെ നിര്ഭാഗ്യകരം എന്ന് മാത്രമാണ് പറയാന് കഴിയൂ. എന്നാല് കൊവിഡ് സാഹചര്യങ്ങള് കാര്യങ്ങള് മാറ്റിമറിച്ചു. ഏത് സമയത്തും എന്തും സംഭവിക്കാം. ആര്സിബിയുടെ ബോള്ഡ് ഡയറീസ് എന്ന പ്രോഗ്രാമില് സംസാരിക്കുകയായിരുന്നു കോലി. ഇംഗ്ലണ്ടുമായുള്ള മാഞ്ചസ്റ്റര് ടെസ്റ്റ് റദ്ദാക്കിയതിനെ തുടര്ന്ന് ഇന്ത്യന് താരങ്ങള് ഐപിഎല്ലിനായി യുഎഇയിലേക്ക് തിരിച്ചിരുന്നു. പരിശീലകന് രവി ശാസ്ത്രി ഉള്പ്പെടെ നാല് പേര്ക്ക് കൊവിഡ് പിടിപ്പെട്ടതിനെ തുടര്ന്നാണ് ഇന്ത്യ പിന്മാറിയതെന്നാണ് പൊതുവെയുള്ള സംസാരം. എന്നാല് ഇന്ത്യന് താരങ്ങള്ക്ക് ഐപിഎല് കളിക്കേണ്ടതിനാലും ആറ് ദിവസത്തെ ക്വാറന്റീന് പൂര്ത്തിയാക്കേണ്ടതിനാലും അവര് പിന്മാറുകയായിരുന്നുവെന്നുമാണ് ഇംഗ്ലീഷ് മാധ്യമങ്ങളുടെ സംസാരം.